LATVIJAS SKOLĒNU TEHNISKĀS JAUNRADES SACENSĪBAS 2026./2027. MĀCĪBU GADĀ

NOLIKUMS

1. Vispārīgie noteikumi:
1.1. Latvijas skolēnu Tehniskās jaunrades sacensības (turpmāk – Sacensības) ir valsts mēroga tehniskās jaunrades un STEM jomas pasākumu kopums bērniem un jauniešiem.
1.2. Sacensību mērķis ir veicināt bērnu un jauniešu interesi par STEM jomu (tehnisko jaunradi, inženierzinātnēm, tehnoloģijām), sekmējot praktisko prasmju un radošuma attīstību.
1.3. Šis nolikums nosaka Sacensību organizēšanas, norises un disciplīnu kopvērtējuma kārtību.
2. Mērķis un uzdevumi:
2.1. Pilnveidot bērnu un jauniešu tehniskās zināšanas un praktiskās iemaņas STEM jomā;
2.2. Nodrošināt dalībniekiem izaicinošus un izglītojošus uzdevumus, kas attīsta tehniskās zināšanas un prasmes, veicina interesi par inženiertehniskām profesijām un rada vidi radošai darbībai, inovācijām un mūsdienīgu tehnoloģiju izmantošanai; 
2.3. Veicināt pieredzes apmaiņu starp izglītības iestādēm, pedagogiem un audzēkņiem;
2.4. Profesionāli novērtēt dalībnieku sasniegumus tehniskās jaunrades jomā;
2.5. Popularizēt tehnisko jaunradi un STEM jomu Latvijas sabiedrībā.
3. Organizatori:
3.1. Sacensības organizē attiecīgā pašvaldība, interešu izglītības iestāde vai organizatoru apvienība sadarbībā ar Valsts izglītības attīstības aģentūru (turpmāk - VIAA).
3.2. Organizators
3.2.1. nodrošina pasākuma norisi; 
3.2.2. izstrādā sacensību programmu; 
3.2.3. nodrošina tiesnešu darbu; 
3.2.4. organizē rezultātu apkopošanu; 
3.2.5. nodrošina apbalvošanu; 
3.2.6. organizē publicitāti un pieteikšanos. 
3.3. Organizators ir tiesīgs piesaistīt sadarbības partnerus un atbalstītājus.
4. Norises vieta un laiks:
4.1. Sacensības notiek:
4.1.1. 1.posms: Bauskā 2026.gada 13. oktobrī – Tehniskās jaunrades svētki “Modeļrāde” (kontaktpersona:  Bauskas Bērnu un jauniešu centra direktore Maija Lauriņa - Rimicāne, tālr. 22458485, maija.laurina-rimicane@bauskasnovads.lv);
4.1.2. 2.posms: Brocēnos 2026.gada 19. novembrī (kontaktpersona: Zigmunds Zaļenko, e-pasts: zzzz35@inbox.lv , tālr. 28259081,);
4.1.3. 3.posms: Liepājā 2027.gada 29. janvārī (kontaktpersona: Liepājas Bērnu un jaunatnes centra tehniskās jaunrades metodiķis STEM jomā Guntars Graudiņš, e-pasts: guntars.graudins@liepaja.edu.lv  tālr. 27143073,);
4.1.4. 4.posms: Talsos  2027. gada 18. februārī - “Talsu klasika 2027”, (kontaktpersona: Talsu novada Bērnu un jauniešu centra metodiķe Dace Sproģe, dace.sproge@talsi.lv, tālr.29604115,);
4.1.5. 5.posms: Cēsīs 2027. gada 23. martā - “STEM diena” (Cēsu bērnu un jauniešu centra izglītības metodiķe Agija Veinberga, tālr. 28684739, 
agija.veinberga@cesunovads.edu.lv );
4.1.6. 6.posms: Jelgavā 2027.gada 23. aprīlī (Jelgavas valstspilsētas pašvaldības interešu izglītības iestādes “Jaunrades nams “Junda”” direktores vietnieks izglītības jomā Māris Kalniņš, tālr. 63022167, maris.kalnins@izglitiba.jelgava.lv ).
4.2. Sacensību programma, disciplīnu nolikumi tiek izsludināti ne vēlāk kā vienu kalendāro mēnesi pirms Sacensību norises.
5. Dalībnieki:
5.1. Sacensībās var piedalīties
5.1.1. vispārējās izglītības iestāžu skolēni; 
5.1.2. profesionālās ievirzes izglītības iestāžu audzēkņi; 
5.1.3. interešu izglītības iestāžu audzēkņi; 
5.1.4. individuāli dalībnieki. 
5.2. Dalībnieku vecuma grupas nosaka attiecīgo disciplīnu noteikumi.
5.3. Dalībnieks drīkst startēt vienā vai vairākās disciplīnās.
5.4. Par nepilngadīgo dalībnieku drošību un uzvedību pasākuma laikā atbild pedagogs vai pilnvarota pavadošā persona.
6. Personas datu apstrāde:
6.1. Pasākuma laikā var tikt veikta fotografēšana, filmēšana un audiovizuālo materiālu iegūšana ar mērķi popularizēt bērnu un jauniešu radošās aktivitātes un atspoguļot to norises sabiedrības interesēs. 
6.2. Iegūtie materiāli var tikt izmantoti:
6.2.1. publicitātes nodrošināšanai; 
6.2.2. organizatora tīmekļvietnēs; 
6.2.3. sociālo tīklu kontos; 
6.2.4. informatīvajos un izglītojošajos materiālos. 
6.3. Piesakoties pasākumam, dalībnieks vai tā likumiskais pārstāvis apliecina, ka ir informēts par personas datu apstrādi.
6.4. Personas datu apstrāde notiek saskaņā ar Eiropas Parlamenta un Padomes Regulu (ES) 2016/679 un Latvijas Republikā spēkā esošajiem normatīvajiem aktiem.
7. Disciplīnas:
7.1. Sacensību disciplīnas nosaka organizators.
7.2. Organizators izvēlas ne mazāk par 4 disciplīnām:
Norises vietas→	Disciplīnas↓	1.posms 	Bauska	2.posms	Brocēni	3.posms 	Liepāja	4.poms	Talsi	5.posms	Cēsis	6.poms	Jelgava
Koka auto modeļi	X	X	X	X	X	X
Radiovadāmie auto modeļi	X	X	X	X	X	X
Kuģu modeļi		X	X		X	X
Buru laivu modeļi	X	  X	X	X	X	X
Trases automodelisms						X
LEGO sumo		X		X	X	
citas STEM aktivitātes	X	X	X	X	X	

8. Pieteikšanās:
8.1. Pieteikšanās notiek elektroniski līdz organizatora noteiktajam termiņam.
8.2. Pieteikumā norāda
8.2.1. izglītības iestādi; 
8.2.2. vecuma grupu; 
8.2.3. disciplīnu; 
8.2.4. dalībnieku skaitu katrā disciplīnā;
8.2.5. pedagoga vai pavadošās personas kontaktinformāciju. 
8.3. Organizators ir tiesīgs noteikt dalībnieku skaita ierobežojumus.
8.4. Individuālos nepilngadīgos dalībniekus piesaka likumiskais pārstāvis.
9. Sacensību norise:
9.1. Katrai sacensību norisei un disciplīnai ir izstrādāts atsevišķs tehniskais apraksts, noteikumi vai nolikumi, kuri publicēti organizatora noteiktajā vietnē, un tiek veikta tehniskā kontrole.
9.2. Organizatoriem ir tiesības veikt atkārtotu tehnisko kontroli jebkurā sacensību posmā.
9.3. Dalībniekiem jāievēro tiesnešu un organizatoru norādījumi.
10. Vērtēšana un tiesāšana:
10.1. Katru disciplīnu vērtē organizatora izvirzīti tiesneši.
10.2. Vērtēšana notiek saskaņā ar attiecīgās disciplīnas noteikumiem.
10.3. Tiesnešu lēmumi ir galīgi.
10.4. Strīdu gadījumā galīgo lēmumu pieņem galvenais tiesnesis vai organizators.
11. Apbalvošana:
11.1. Katrā disciplīnā tiek noteikti 1., 2. un 3. vietas ieguvēji.
11.2. Dalībniekus apbalvo ar VIAA diplomiem un organizatoru sarūpētām balvām.
11.3. Organizatoriem ir tiesības piešķirt speciālbalvas.
11.4. Visi dalībnieki var saņemt pateicības rakstus vai dalības apliecinājumus.
12. Kopvērtējums:
12.1. Individuālais kopvērtējums:
12.1.1. sacensību kopvērtējumā tiek apkopoti dalībnieku rezultāti vairākās disciplīnās;
12.1.2. sacensību protokolus kopvērtējumam iesūta e-pastā: dace.sproge@talsi.lv ne vēlāk kā piecu darba dienu laikā pēc katra posma noslēguma. Kopvērtējums skatāms: ŠEIT ;
12.1.3. kopvērtējuma punktus piešķir par iegūtajām vietām katrā disciplīnā:
12.1.3.1. 1.vieta – 25 punkti; 
12.1.3.2. 2.vieta – 24 punkti; 
12.1.3.3. 3.vieta – 23 punkti; 
12.1.3.4. 4.–25. vieta – punktu skaits no 22  samazinās par 1 punktu katrai nākamajai zemākajai vietai; 
12.1.3.5. pārējie dalībnieki – 1 punkts; 
12.1.4. par Sacensību kopvērtējuma uzvarētāju kļūst dalībnieks, kurš ieguvis lielāko punktu summu;
12.1.5. kopvērtējuma uzvarētāja noteikšanai tiek ņemta vērā dalībnieka dalība 4 sacensību posmos. Ieskaitīti tiek labākie rezultāti;
12.1.6. vienāda punktu skaita gadījumā augstāku vietu iegūst dalībnieks, kuram ir vairāk pirmo vietu;
12.1.7. kopvērtējuma uzvarētājs tiek apbalvots mācību gada noslēdzošajā posmā.
12.2. Tehniskās jaunrades ceļojošās kausa noteikšana:
12.2.1. par Tehniskās jaunrades ceļojošo kausu sacenšas visas izglītības iestādes, kuru dalībnieki piedalās sacensību ieskaites disciplīnās;
12.2.2. kopvērtējumu aprēķina katrā ieskaites disciplīnā, izglītības iestādei tiek ieskaitīts tikai viens augstākais rezultāts, ko ieguvis tās dalībnieks attiecīgajā disciplīnā;
12.2.3. par iegūtajām vietām disciplīnās tiek piešķirti šādi punkti:
12.2.3.1. 1.vieta – 10 punkti;
12.2.3.2. 2.vieta – 8 punkti;
12.2.3.3. 3.vieta – 6 punkti;
12.2.3.4. pārējiem finālistiem – 3 punkti;
12.2.4. ja vienā disciplīnā vairāk nekā viens vienas izglītības iestādes dalībnieks iegūst vietu finālā, kopvērtējumā tiek ieskaitīti tikai punkti par augstāko iegūto vietu;
12.2.5. izglītības iestādes kopvērtējuma rezultātu veido četrās noteiktajās ieskaites disciplīnās iegūto punktu summa;
12.2.6. augstāko vietu kopvērtējumā iegūst izglītības iestāde, kura ieguvusi lielāko punktu skaitu;
12.2.7. vienāda punktu skaita gadījumā augstāku vietu iegūst izglītības iestāde, kurai ir lielāks pirmo vietu skaits ieskaites disciplīnās. Ja arī šis rādītājs ir vienāds, salīdzina otro un pēc tam trešo vietu skaitu;
12.2.8. kopvērtējuma uzvarētāju apbalvo ar Tehniskās jaunrades ceļojošo kausu.
13. Finansējums:
13.1. Sacensību rīkošanu finansē organizators, sadarbības partneri un atbalstītāji.
13.2. Dalībnieku transporta, ēdināšanas un citus individuālos izdevumus sedz deleģējošā organizācija vai pats dalībnieks.
14. Drošība:
14.1. Dalībniekiem jāievēro darba aizsardzības, ugunsdrošības un iekšējās kārtības noteikumi.
14.2. Organizators ir tiesīgs diskvalificēt dalībnieku
14.2.1. par noteikumu neievērošanu; 
14.2.2. par bīstamu rīcību; 
14.2.3. par nesportisku uzvedību; 
14.2.4. par neatbilstoša modeļa izmantošanu. 
14.3. Par nepilngadīgajiem dalībniekiem atbild pavadošā persona.
15. Noslēguma jautājumi:
15.1. Organizators patur tiesības veikt izmaiņas nolikumā.
15.2. Jautājumus, kas nav noteikti šajā nolikumā, risina organizators un galvenais tiesnesis.

Projekta vadītāja:
Talsu novada pašvaldības Bērnu un jauniešu centra metodiķe Dace Sproģe dace.sproge@talsi.lv  

